Referat af lokalrådsmøde d 1.2 2018

Siden sidst v Hanne

Carl stopper som landsbypedel i oktober. Vi prøver at få en ny,- eller måske nyttejobber.

Mht nedrivning er købmandsforretningen i udbud i januar og forventes nedrevet i marts. Ved samme lejlighed bliver nabohuset nok også nedrevet.

Der er Lottospiel onsdag d 14.02 og lokalrådet sælger kaffe og kage. Lottospiel’et ligger i vinterferien og derfor ønsker vi datoen ændret næste år så det ikke falder sammen med den.

Der er et ønske om at få skrabet rabatter så Hanne tager en runde i byen sammen med kommunen.

Hanne har fået datoer for arrangementer i kirken til kalenderen.

Der skal vælges repræsentanter til et nyt landdistrikts- og bosætningsudvalg d 20.2. Der skal findes 4 repræsentanter fra kommunens lokalråd,- en fra hver del af kommunen. Ingen fra Sæd/Ubjerg lokalråd ønsker valg.

1. Mylins sten

Lisbeth prøver at skrive et åbent brev til Mylin og aviserne. Det vil blive rundsendt til godkendelse inden afsendelse.

1. Byens udseende

Hestene på legepladsen trænger meget til at blive repareret. Hanne har forsøgt at kontakte Reva men Reva er blevet privat og Hanne har ingen respons fået på sin henvendelse. Hanne forsøger igen ved at kontakte lederen af Ramsdal og kommunen.

Margit og Hanne foreslår at der plantes storbladet efeu ved skamstøtten og at skiltet rettes op.

Der er forslag om at udvide stisystemet v Benzinvej, få arealet indhegnet og lave det til hundeskov. Hanne kontakter kommunen for tilladelse.

Forslag om at byen køber / lejer grencontainer som kan stå permanent i byen. Lars undersøger pris for eje / leje.

1. Gaies gård

Hanne og Margit har haft 2 fra Democracity med oppe ved gården. De mener at hele gården skal bevares, ikke blot laden. De havde mange ideer. De foreslog at vi evt. kontakter skibsreder Jepsen eller andre med mange midler. Christian prøver, via sine kontakter, at plante en ide hos skibsrederen.

1. Bryghus

Der mangler stadig afslutning fra LAG,- de hænger sig i små bagateller og pengene er endnu ikke udbetalt.

Der er kommet en henvendelse fra Danske ølentusiaster der ønsker at besøge bryghuset i forbindelse med en cykeltur for 30-35 personer.. Vi meddeler dem at det må blive næste år i stedet for i år.

D 22.08.2018 bliver der et ølarrangement i forbindelse med festivalens 4+.

D 10.3 kommer en brygmester fra Jelling og laver 2 bryg. Arrangementet annonceres på Facebook.

1. Kulturelt forum

D 15.3 kommer Hans Kristensen til Laden. Bent laver A-skilte.

Kommende arr: d 31.10 eller d 7.11 kommer iværksætter Lasse Henriksen (En Orm)

1. Generalforsamling

D 21.3 kl 19 i Laden. Der vises gammel film fra Sæd og der kan købes kaffe og kage.

Christian og Hanne er på valg – begge genopstiller - og der skal diskuteres ideer / ønsker til hvad vindmøllepengene kan bruges til. (1,8 mill.)

1. 1,8 mill- borgermøde

Vi starter snakken på generalforsamlingen ,- brainstorm med gule post-it sedler-

1. Inspirationstur for bestyrelsen

Lars foreslår en tur til Mols hvor der er startet landsbyklynger. Vi diskuterer om det måske vedkommer flere lokalråd så det snarere skal være en inspirationskonference? Lars arbejde videre med ideen.

Næste møde d 10.4 kl. 19 hos Lisbeth